Chairman Jung!
Okay ka lang?
Nasaan ako?
Dito ako nakatira.
Di mo ba naaalala? Nakita kita do'n sa papunta sa bundok.
Ako na ba talaga 'to?
Chairman?
Chairman, kung may kailangan ka, sabihin mo lang.
Chairman?
Chairman Jung.
Chairman Jung, okay ka lang?
Tubig? Gusto mo ng tubig?
Nakikiusap ako.
Tama na.
HELLBOUND SEASON 2
Miss Park Jungja.
Nagkakagulo na sa mundo at malapit nang bumagsak ang bansa natin.
Miss Park Jungja, tanging ikaw lang,
ikaw na nabuhay muli matapos ang demonstrasyon,
ang makakapag-ayos ng gulong 'to.
Puwede ka bang magsalita?
Sige, ganito.
Ano'ng itsura ng impiyerno?
Mahirap ipaliwanag sa mga salita.
Sige, kami na ang bahala kung may katuturan ba ang sinasabi mo,
basta magsalita ka lang.
Di ka ba napapagod? Ilang taon na tayong ganito.
Mukha bang humihingi ako ng pabor?
Pagkakataon mo na 'to.
Wala na sa mga kamay ko ang sitwasyon.
Magsalita ka na kung magsasalita ka
dahil may mga tao na gagawin ang lahat para lang mangyari 'yon.
Okay?
Walang katapusang…
Ano?
…kawalan ng pag-asa!
Kawalan ng pag-asa
na baka hindi ko na sila…
makita pa.
Lalo akong nangungulila.
Ang pangungulila at kawalan ng pag-asa.
Para bang wala nang katapusan!
'Yong pakiramdam.
Gano'n ang pakiramdam.
Walang iba kundi 'yon lang.
Makata ka rin pala, 'no?
Sige. Ituloy natin.
Sabi mo nangungulila ka? Saan ka nangungulila?
Sa mga anak ko.
Si Eunyul.
Si Hayul.
Eunyul at Hayul na naman!
Kung madadala ko lang sila dito
tapos tatanggalin ko 'yong mga kuko nila para lang magsalita ka.
Pero magaling magtago si Min Hyejin.
Ilang beses ko nang sinabi sa 'yo!
Makasalanang Park Jungja.
Malapit nang mawasak ang mundong tinitirhan ng mga anak mo.
Mag-isip-isip ka naman!
Sa dinami-dami ng makasalanan,
ikaw lang ang nabuhay!
Tungkulin mong ihatid ang mensahe ng Diyos! Ha?
Alam mo,
nami-miss ka na rin siguro ng mga anak mo
tulad ng pagka-miss mo sa kanila, di ba?
Tapos?
Mukhang handa ka nang magsalita.
PARK JUNGJA, MULING NABUHAY!
Tingnan mo 'yan.
Alam na ng buong mundo ang pagkabuhay mo.
Siguradong alam na rin 'to ni Eunyul at ni Hayul, di ba?
Ano sa palagay mo ang gagawin nila?
Siyempre gusto nilang makita ang mama nila.
Tinago sila ni Min Hyejin…
pero di namin sila kailangang hanapin
dahil sila mismo ang lalapit sa 'min.
Bakit?
Dahil miss na nila ang mama nila.
Dahil nandito siya.
Payag na 'ko.
Ano?
Gagawin ko kahit ano.
Wag n'yo lang gagalawin ang mga anak ko.
Siguraduhin n'yo…
na di ako hahanapin…
ng mga anak ko.
Okay. Okay.
Simula ngayon,
hindi ka na makasalanan.
Ikaw na si Park Jungja, ang Muling Nabuhay.
Ang muling nagbalik sa mundo para ihayag ang bagong kalooban ng Diyos.
Okay?
Oo.
Kim Jeongchil, sira-ulo ka talaga.
EUNYUL: OKAY NAMAN PO KAMI, MISS MIN!
THANKS, EUNYUL. BALITAAN N'YO AKO, HA?
MISS MIN, TULUNGAN N'YO SI MAMA
GAGAWA AKO NG PARAAN
Miss Min.
Ano 'yon?
Magsisimula na ang meeting.
Sige.
Chairman Jung, okay ka na ba?
Oo, okay na 'ko.
Gusto mo dalhin kita sa ospital?
Puwede bang makigamit ng computer?
Ay, oo naman po. Sandali lang.
Ito po, o. Gamitin n'yo lang. Magyoyosi lang ako sa labas.
NEW TRUTH
NASAAN ANG SODO, SI MIN AT ANG MGA ANAK NI PARK JUNGJA?
DI PA RIN TUKOY ANG KINAROROONAN NI MIN HYEJIN
KIM JEONGCHIL, 2ND CHAIRMAN NG NEW TRUTH! "DESISYON NI CHAIRMAN JUNG!"
SANGGOL NA NAKATANGGAP NG DECREE, NAKALIGTAS SA DEMONSTRASYON!
Oo, sige.
Sige.
Ano'ng gusto mong gawin ko ngayon?
Parang wala siya sa sarili niya. Bigla-bigla na lang sumisigaw.
Parang wala siya sa tamang pag-iisip.
PARK JUNGJA, NABUHAY MULI APAT NA TAON NA ANG NAKARARAAN
Sige.
Oo, sige. Dadalhin ko siya d'yan.
Sige.
Text mo na lang 'yong address.
Oo.
SECURITY CAMERA
Ano 'to?
Sige. Kumpleto na tayo kaya magsimula na tayo.
Unahin natin 'yong pinakaimportante.
Nabuhay na si Jung Jinsu.
Totoo ba?
Ito 'yong footage na nakuha namin.
Buhay na nga siya.
Hawak na siya ng miyembro natin na nakatira malapit do'n.
Ililipat siya sa isa sa mga safe house natin.
Safe house…
Ano'ng gagawin natin sa kanya?
Susundin natin ang plano para sa mga nabuhay.
Itatago natin siya
at iimbestigahan ang nangyari matapos ang demonstrasyon niya.
Alamin natin kung totoo nga ang impiyerno.
Hanggang kailan?
Apat na taon nang hawak ng New Truth si Park Jungja
pero wala pa rin silang nalalaman.
Kailangang itago muna natin siya hanggang makakuha tayo ng impormasyon.
So hindi mo masasabi kung hanggang kailan siya itatago?
Miss Min.
Mahalaga lang ang legalidad kung may legal tayong sistema.
Pakakawalan ba natin siya
o sasabihin natin sa mundo na bumalik na si Jung Jinsu?
Paano kung magkagulo?
Paano kung gamitin ng Arrowhead at ng New Truth 'yon?
Napagkasunduan na natin ang plano para sa mga nabuhay.
Babaguhin ba natin?
Hindi na, susundin ko ang desisyon n'yo.
Ang pag-usapan natin,
'yong proposal kong rescue plan para kay Park Jungja.
Dahil sa nalalapit na announcement ng New Will,
lalong maghihigpit ang security ng New Truth.
Imposibleng magawa natin 'yan ngayon.
Pero kung magtatagumpay sila,
magiging bagong sistema na ng bansa ang doktrina ng New Truth.
Theocracy ang kalalabasan natin.
Mas maganda na nga 'yon kesa naman Arrowhead ang mamuno.
Nag-aaway-away na sila.
Bakit pa tayo makikisali?
Ano ba ang plano mo sakaling mailigtas mo si Park Jungja?
Ano'ng plano ko?
E, di dadalhin ko sa pamilya niya.
Di mo ba naiisip 'yong magiging epekto nito sa 'tin?
Tama siya. Delikado 'yan. Di natin alam kung ano'ng mapapala natin.
Ano'ng mahirap intindihin do'n?
Kailangan pa bang ipaliwanag na magkakasama na ulit 'yong mag-iina?
"Delikado"? Bakit, may ginawa na ba tayo na hindi delikado?
Namatayan nga tayo ng mga miyembro para lang makapagligtas ng may decree.
Ano ba tayo, political group na dapat may mapala muna tayo?
Ilalagay mo ba ang grupo natin sa panganib
para sa mga batang ni hindi pa namin nakikita?
Nasaan na nga ba 'yang mga anak ni Park Jungja?
Abogado ako ni Miss Park Jungja.
Nangako ako sa kanya
na itatago ko sa ligtas na lugar ang mga anak niya.
Hindi ko puwedeng sabihin kung nasaan sila, unethical 'yon.
Ngayon abogado ka?
Miss Min Hyejin,
ilalagay mo kami sa alanganin pero nagtatago ka ng impormasyon sa amin?
Kinuha mo na nga 'yong batang nakaligtas sa demonstrasyon,
ngayon tinatago mo pa ang tungkol sa pamilya ni Park Jungja!
Ano'ng akala mo sa Sodo, pag-aari mo?
Wala akong tinatago!
Di n'yo puwedeng gamitin ang mga tao para sa sarili n'yo!
Kung ayaw n'yong gawin, ako na lang ang gagawa.
Tama na 'yan!
Kumalma muna tayo.
Tama si Miss Min Hyejin.
Oras na ilabas na ang New Will, tiyak na magkakagulo.
Dahil mukhang desidido ka, pag-uusapan namin 'yan.
Sige.
Kung ano man ang mapagkasunduan n'yo, gawin n'yo na hangga't maaga.
Wala na tayong oras.
After ng break,
babalik lahat ng branch leader puwera lang kay Miss Min.
Gamitin n'yo 'yong link na sinend ko.
Gising ka na, Chairman Jung Jinsu?
Sino ka?
Saan tayo pupunta?
Sodo na ang bahala sa 'yo mula ngayon.
- Sodo? - Oo.
Hindi ko tinakpan ang bibig mo
para makausap pa kita bago kita ibigay sa kanila.
Ano'ng pakiramdam?
Ng ano?
Nakita mo na siguro sa Internet kung ga'no kagulo ngayon.
Iniisip ko lang
kung ano'ng mararamdaman mo
ngayong nasira na ang mundong ginawa mo.
Bakit?
Ganito ba ang mundong gusto mo?
Nakuha mo ba ang hustiyang gusto mo?
Ano'ng kailangan mo sa 'kin?
Gusto mo bang maghiganti sa 'kin?
Maghiganti?
Paano ako maghihiganti?
Papatayin kita?
Wala nang halaga sa 'yo ang kamatayan dahil naranasan mo na 'yon.
Gusto ko lang malaman mo ang ginawa mo.
Hindi kita maintindihan.
Ba't di mo ipaliwanag sa 'kin?
'Yong asawa ko…
Nasira ang asawa ko dahil sa mga itinanim mo sa utak niya.
Bagong-bagong balita.
May mga ulat ng mga kakaibang nilalang na namataan malapit sa Hapseong Station.
May mga lumabas na video na kuha ng mga eyewitness
na siyang ikinagulat ng lahat.
Mabilis na kumakalat sa social media at online ang mga naturang video.
Jiwon.
Nandito na 'ko.
…brutal na pumatay sa isang lalaki at bigla na lang nawala na parang bula,
na ikinagulat ng mga nakapanood.
Jiwon. Ano'ng ginagawa mo?
Uy.
Nandito ka na pala. Kumain ka na?
Oo, tapos na.
Ano ba 'yang pinapanood mo at tutok na tutok ka d'yan?
May kakaibang nangyari daw, e.
Ano 'yan?
Samantala, hinala ng ilan,
konektado ang pangyayaring ito sa religious group na New Truth.
Nangunguna ngayon sa most searched word lists online
ang "New Truth" at ang kanilang chairman, si Jung Jinsu.
Jiwon.
'Yong mga nagsasabing mahalaga ang mga tao…
Jiwon!
Ba't gising ka pa? May pasok ka bukas.
Tatapusin ko lang 'to.
Umiiral ang kasalanan dahil pinili ng mga taong magkasala.
PINABAYAAN KA NA NG DIYOS
Sorry po.
Makikiraan po. Pasensiya na.
Ten.
Nine.
Eight.
Seven.
Six.
Five.
Four.
Three.
Two.
One.
Jiwon, umalis na kaya tayo?
Jiwon.
Jiwon, wag kang lumapit. Jiwon!
Umuwi na tayo.
Jiwon! Jiwon!
Jiwon.
Jiwon, delikado 'to, a.
Ano ba 'to? Baka mamaya mabubog ka pa.
Hay, naku.
Ano ba 'yang ginagawa mo, love?
Nakapili na ang New Truth ng susunod na chairman.
A, talaga? Nasa balita ba?
Wala.
Nasa Internet.
Maglalabas daw sila ng official announcement in three days.
Ba't di kaya tayo mag-joyride?
Nasaan…
si Chairman Jung Jinsu?
Sabi mo no'ng isang araw gusto mong mag-joyride?
Tara na.
Ano?
Naaalala mo 'yong kliyente ko? 'Yong may-ari ng building?
Umoo na siya, tapos ngayon gustong mag-back out.
Ano'ng gusto niyang gawin ko?
Siya ang dapat binibigyan ng demonstrasyon, e.
Sehyeong, wag mong sabihin 'yan.
Ano?
A, oo.
Wala 'yon, pasensiya na.
Mas malaki pa ang tsansang manalo sa lotto kesa mabigyan ng demonstrasyon.
Nagbibiro lang ako.
Wag mo ngang sabihin 'yan!
Kahit sa isang tao lang nangyari 'yon, parang sa lahat na din nangyari 'yon!
Nilalapastangan mo ang demonstrasyon d'yan sa mga sinasabi mo!
Sorry na. Wag ka nang magalit.
Hindi!
Hind ka sa 'kin dapat nagso-sorry!
Ano ka ba naman!
Oo na. Sorry na. Wag ka nang magalit.
Sorry, Jiwon. Love.
Tapusin na natin 'yong tiles next week.
Sige, pipilitin ko.
No choice, e. Dapat mailagay na 'yong drywall this week.
Akala yata nila matitinag nila ang pananampalataya natin,
pero nagkakamali sila!
Lalo lang pinatunayan ng demonstrasyon ng sanggol na 'to
na tama ang paniniwala at ang landas na tinatahak natin.
Ito ang sinasabi ko sa inyo.
Dakilang interbensiyon na 'to ng Diyos
para maparusahan ang mga magulang ng bata.
Sa pamamagitan ng mag-asawang 'to, pinapakita sa atin ng Diyos
na dapat nating pagsisihan at pagbayaran ang mga kasalanan natin!
Sundin natin ang tawag ng Diyos.
Ialay natin ang ating mga sarili sa pagkakataong ibinigay ng Diyos!
Arrowhead! Arrowhead! Arrowhead!
Sige. Ayusin n'yo ang trabaho, a.
Hello?
Hindi pumasok si Teacher Jiwon ngayon.
Ha? Pero umalis siya ng bahay kanina, a.
Ah…
Okay lang ba si Teacher Jiwon?
Parang lagi kasi siyang matamlay
at saka madalas siyang uma-absent ngayon.
A, sige, kakausapin ko siya tapos babalitaan kita.
Sige.
Bye.
Jiwon.
Oh Jiwon…
Dapat na sundin ng Arrowhead ang kalooban ng Diyos!
Dapat na maging bahagi tayo ng interbensiyon ng Diyos!
Tayo lang ang makakapagpalaganap ng totoong kalooban ng Diyos!
Arrowhead! Arrowhead! Arrowhead!
Jiwon.
Umuwi na tayo.
Sa bahay na tayo mag-usap.
Ayoko.
May dadalhin silang makasalanan mamaya.
E, ano naman? Ano'ng gagawin mo?
Sasama ako sa demonstrasyon.
Ikukumpisal ko sa Diyos lahat ng mga kasalanan ko.
Ano'ng pinagsasasabi mo?
Ano, plano mong magpakamatay?
Magpakamatay?
Bakit mo sinasabi 'yan?
Iba 'to sa pagpapakamatay!
Ikukumpisal at ihihingi ko ng tawad lahat ng mga kasalanan ko!
Anong mga kasalanan?
Anong kasalanan ang sinasabi mo? Ni langaw nga di mo kayang saktan!
Ang kasalanan ng kapabayaan.
Pinabayaan kong magkasala ang mundo
kahit tinuro na ng Diyos ang daan ng pagbabago!
Jiwon.
Tama na 'yan.
Tama na 'yan, nakikiusap ako.
Nakikiusap ako.
Hindi na ako…
si Oh Jiwon.
Ako na si Miss Sunshine ng Arrowhead,
deboto at tagasunod ng Diyos.
Tinawag itong demonstrasyon ni Chairman Jung Jinsu.
Ipinapakita raw sa atin ng Diyos ang mangyayari kapag namatay tayo.
Ang sabi niya, lahat daw tayo, makakatanggap nito
kung di tayo pinatawad habang tayo ay nabubuhay.
Jiwon, tama na.
Gumising ka na, parang awa mo na.
Gumising ka na…
para makabalik na tayo sa normal nating buhay.
Parang awa mo na.
Normal na buhay?
Ang ginagawa ko ngayon…
ay para matigil na ang normal na mundong 'yon.
Hindi mo ba naiintindihan?
Lahat ng inaakala nating normal,
'yon ang kasamaan sa mundong 'to.
Mukhang ikaw yata
ang kailangang gumising.
Ano 'yon?
- Nand'yan na ang makasalanan. - Jiwon!
Ano'ng nangyayari?
Magsisimula na ang demonstrasyon ng makasalanan.
Ha?
MAKASALANANG KIM MINJAE
Eto na siya!
Tatlong minuto! Mag-antay lang tayo ng tatlong minuto!
Kunin n'yo siya! Bilis!
Wag kang malikot!
Kalagan n'yo!
Dalhin n'yo siya dito! Dito!
Doon!
Tara! Bilis!
Hoy! Tulungan n'yo 'ko dito!
- Dali! - Bilis!
Bilis!
Itulak n'yo!
Kunin n'yo siya! Bilis!
Bilis! Ilagay n'yo dito!
Dali!
Bilis!
Dalian n'yo!
- Bilis! - Itulak n'yo!
Dali!
Ibaba n'yo!
Itulak n'yo!
Daganan n'yo na!
Sumama na tayo!
Humingi tayo ng kapatawaran!
- Magsisi na kayo! - Diyos ko, patawarin Mo 'ko!
Sasama ako!
Jiwon, huwag! Huwag!
- Jiwon! - Hindi! Bitawan mo 'ko!
Sasama ako sa kanila!
Kailangan kong sumama!
Jiwon, gumising ka! Tama na!
Bitawan mo 'ko!
Jiwon!
Pinatawad ako.
Pinatawad ng Diyos ang mga kasalanan ko!
Pinatawad ako!
Arrowhead! Arrowhead! Arrowhead!
Jiwon.
Hindi lang para sa mga makasalanan ang paglilinis!
Sinusunog ng apoy ng paglilinis lahat ng mga kasalanan natin!
I LOVE YOU, JIWON SABAY TAYONG KUMAIN MAMAYA!
Ibigay natin ang mga sarili natin sa parusa ng Diyos!
Ang unang pagpapakita na 'to ang interbensiyon ng Diyos.
GAGABIHIN AKO! WAG KANG MAGPAPALIPAS NG GUTOM
Nais Niya na magsisi tayo
at humingi ng kapatawaran.
Ito na ang huling pagkakataon ng sangkatauhan!
Arrowhead! Arrowhead! Arrowhead!
- Tapusin natin 'yong pintura. - Oo.
'Yong sinabi mo bang kulay ang gagamitin?
Oo, at wag kayong male-late.
- Opo, sir. - Sige.
LOVE, NAGKASALA ULIT AKO KAILANGAN KONG HUMINGI NG KAPATAWARAN
Arrowhead! Arrowhead! Arrowhead!
Bakit?!
Bakit?
Bakit?!
Ano'ng kinalaman ng mga hayop na 'yon sa kasalanan?
Alam mong di totoo 'yon!
Ginawa mo 'yon
para kahit may sumama sa demonstrasyon…
at makaligtas…
di nila matatakasan ang kasalanan hangga't nabubuhay sila.
Para sa asawa mo…
naliligayahan siya.
Ano?
'Yong pakiramdam na sinusunod niya ang kalooban ng Diyos.
'Yong pagiging buo.
'Yong pagkakaisa.
At 'yong kapayapaang dala nito.
Lahat 'yon,
nagbibigay sa kanya ng kaligayahang di pa niya naranasan sa buhay niya.
Matinding kaligayahan ang naramdaman niya no'ng sumama siya sa demonstrasyon.
Kaligayahang…
hindi niya naranasan sa 'yo.
Demonyo ka.
Hindi ka ba nakokonsensiya sa nangyari sa mundo?
Paulit-ulit na akong dumaan sa mga demonstrasyon.
Ano'ng magagawa ng pananakit mo?
Nakakaantig.
Ipaghihiganti mo ba ang asawa mo
kaya ibibigay mo 'ko sa Sodo?
Di 'to tungkol sa paghihiganti.
Ang gusto namin…
'yong mundong wala nang mabibiktima pa tulad ng asawa ko!
'Yan ba ang sinabi ng Sodo?
Ano?
Kaya ka ba nila nakumbinsing sumali sa kanila?
Makinig ka.
Alam kong nami-miss mo ang nakaraan,
pero hindi ka na makakabalik do'n.
Nagbago na ang mundo.
Kailangan ng bagong mundo ng ibang klaseng hustisya
at di 'yon kayang gawin ng mga gagong 'yon.
Manahimik kang gago ka.
Akala mo alam mo na ang mundo sa pagsilip lang sa Internet?
Ano ba ang ginawa ng Sodo do'n sa batang nakaligtas?
Apat na taon na.
Kung gusto nila ng pagbabago, bakit wala silang ginawa?
Ang sabi nila…
pinag-aaralan nila 'yong bata
para malaman nila ang katotohanan.
Ang katotohanan?
Ang katotohanan?!
Ako mismo ang nakakita ng katotohanan.
Paano kung ang katotohanan pala
ay hindi ang gusto nila?
Tatanggapin kaya nila?
Pinaniniwalaan ng mga hangal na 'yon na pinaglalaban nila ang hustisya.
Ano sa tingin mo ang gagawin nila sa 'kin?
Iimbestigahan ka.
Papatayin nila 'ko.
Dahil walang pakinabang sa kanila ang katotohanang alam ko.
Dahil ako ang pinakamalaking banta sa organisasyon nila.
Manahimik ka!
Sigurado ako, patay na rin 'yong bata.
Hindi.
Ang sabi nila…
nasa pangangalaga nila 'yong bata.
Ikaw…
Nakita mo ba mismo 'yong bata?
May nabalitaan ka ba?
Ang alam mo lang, nasa kanila ang bata.
Malamang kinausap ng Sodo
ang pamilya ng mga miyembro ng Arrowhead na sumali sa demonstrasyon
para kumbinsihin sila na humanap ng hustisya.
Ikaw…
Ginamit ka lang ng Sodo,
tulad ng paggamit ng Arrowhead sa asawa mo.
Hindi. Hindi totoo 'yan.
Ang sabi mo gusto mo ng mundo na wala nang mabibiktima pa.
Ang makakagawa lang no'n…
ako.
At alam mo 'yan.
Ito na siguro…
ang huling pagkakataon natin
para ayusin ang mundo.
ST. CAROLUS PRAYER HOUSE
- Ba't wala pa sila? - Parating na 'yon.
Uy.
Si Jung Jinsu nga.
- Ilipat na natin sa kotse. - Sige.
Labas.
Hawak na namin siya.
Oo. Sige.
Oo, siya talaga.
Oo, malinaw. Sige.
Salamat, ha.
Oo.
Ano na ang plano n'yo ngayon?
Kay Jung Jinsu.
Baka dalhin namin sa tagong lugar para mapag-aralan.
Pag-aaralan?
- Oo. - Sige.
Hanggang kailan n'yo pag-aaralan?
Ewan ko.
Hanggang sa malaman ang katotohanan?
Hindi ako sigurado.
Paano kung hindi pabor sa Sodo ang katotohanan?
Hindi ko masasagot 'yan.
Umuwi ka na. Kokontakin ka na lang namin.
Salamat, ha.
- Tara. - Sige.
Papatayin n'yo siya?
Ha?
Si Jung Jinsu.
Papatayin n'yo ba siya?
Anong papatayin?
Ano ba'ng pinagsasasabi mo?
Sige, salamat ulit.
Ang sabi mo gusto mo ng mundo na wala nang mabibiktima pa.
Ito na siguro
ang huling pagkakataon natin
para ayusin ang mundo.
Bawal bang matulog sa impiyerno?
Walang taon kang nawala tapos natutulog ka lang, ha?
Jung Jinsu, ito ang huling pagkakataong sinasabi mo.
Ano'ng gagawin natin?
Kilala ang asawa mo sa Arrowhead, di ba?
O, tapos?
Dalhin mo 'ko sa leader nila.
Bakit sa Arrowhead?
Dahil ang makakapagpabago lang ng mundo
ay ang Arrowhead.
Itapon mo ang cell phone mo.
Ita-track ng Sodo 'yan.
Nagsalin ng Subtitle: Janice Ruth Geronimo